Patagoninė verbena

Patagoninė verbena (Verbena bonariensis) – verbeninių (Verbenaceae) šeimos daugiametis augalas. Natūraliai paplitęs Pietų Amerikos pietuose ir vakaruose – Argentinoje, Čilėje (įskaitant Patagoniją), pietų Brazilijoje, Paragvajuje, Bolivijoje, Peru, Ekvadore. Kaip dekoratyvinis augalas dabar auginamas arba sulaukėjęs daugelyje pasaulio vietų.Verbena bonariensis L., Kew Royal Botanic Gardens

Keras aukštas, status, šakotas, gali išaugti iki 150 cm aukščio. Lapai kiaušiniški arba lancetiškai kiaušiniški, dantytais kraštais, iki 10 cm ilgio. Žiedai violetiniai, stiebo viršūnėse susitelkę į skėčius po 20–30,Verbena bonariensis (Purpletop Vervain, Tall Verbena, Pretty Verbena), worldplants.ca kvapnūs, gausiai žydi vasaros pabaigoje.

Patagoninė verbena dažnai auginama kaip dekoratyvinis augalas gėlių darželiuose, gėlynuose, miestų želdynuose, kapinėse. Vidutinių platumų klimato juostoje augalas vienmetis, nes nepakelia šalnų, tačiau pavasarį lengvai vėl išauga iš sėklų. Vietomis sulaukėja ir gali tapti invazine rūšimi. Augalui geriausiai tinka drėgna, bet vandeniui laidi dirva, atvira saulė.Verbena bonariensis, gardenersworld.com

 Šaltiniai 

Kategorija:Verbeniniai
Kategorija:Gėlės